Névadójukra emlékeztek a szolnokiak - Háború Művészete
Névadójukra emlékeztek a szolnokiak
Art of WAR | 2007-04-25 10:39:58 Április 20–22-én tett látogatást az Ittebei Kiss József Hadnagy Helikopterbázis küldöttsége az olaszországi Borgo és Pergine városokban. Még 2006 márciusában a Honvédelmi Minisztérium emléktáblát avatott fenti városokban Kiss József hadnagy halálának 110. évfordulójára emlékezve. A szolnoki helikopterbázis képviselői, névadójukra emlékezve évente felkeresik az emlékhelyeket, hogy leróják kegyeletüket az első világháborúban hősi halált halt pilóta emléke előtt, akit különös harcmodora miatt a „levegő lovagjának” neveztek.
A bázison települt alakulatok képviselőinek ötfős delegációját Varga Csaba ezredes, az MH 86. Szolnok Helikopterbázis parancsnokának helyettese vezette. Az emlékhelyek koszorúzására elkísérte a magyar delegációt prof. dr. Pintér Lajos tiszteletbeli konzul. A látogatók hivatalos programjának zárásaként, Pergine város polgármestere Renzo Anderle, díszvacsorán látta vendégül a szolnokiakat. JETFLY ALPHASHOP